open-index/open-wikipedia-markdown huggingface dataset:
Ian McShane

**Ian David McShane** (s. 29. syyskuuta 1942 Blackburn, Lancashire, Englanti, Iso-Britannia) on englantilainen näyttelijä. Hänen tunnetuimmat roolinsa lienevät antiikkikauppias Lovejoyn rooli televisiosarjassa *[[Lovejoy]]* sekä 2000-luvulla Al Swearengenin rooli sarjassa *[[Deadwood]]*, josta hän sai Golden Globen parhaasta miespääosasta draamasarjassa.

## Ura
McShane teki ensimmäisen elokuvaroolinsa vuonna 1962 saatuaan yhden päärooleista elokuvassa *The Wild and the Willing*. 1980-luvulla hän hankki televisio-oikeudet Jonathan Gashin *Lovejoy*-kirjoihin ja näytteli itse pääroolin. *Lovejoyta* esitettiin kuuden tuotantokauden ajan vuosina 1986–1994. Hän esiintyi myös muutamissa *[[Magnum (televisiosarja)|Magnumin]]*, *[[Miami Vice]]n* ja *[[Dallas (televisiosarja)|Dallasin]]* jaksoissa. Vuosina 2004–2006 hän esitti Al Swearengenia HBO:n sarjassa *[[Deadwood]]*. Tästä roolista hän voitti Golden Globen ja oli ehdolla myös Emmyn ja SAG-palkinnon saajaksi. Hän on myös ollut vuonna 2011 *[[Pirates of the Caribbean: Vierailla vesillä]] * -elokuvassa esittämässä Mustapartaa. Vuonna 2012 hän näytteli *[[Lumikki ja metsästäjä]]* -elokuvassa yhtä kääpiöistä.

McShane on toiminut myös ääninäyttelijänä. Hän toimi Ragnar Sturlussonin äänenä *[[Kultainen kompassi (elokuva)|Kultaisessa kompassissa]]* (2006) sekä Tai Lungin äänenä *[[Kung Fu Panda]]ssa* (2008), josta hän oli ehdolla Annie-palkinnon saajaksi.

## Valikoitu filmografia
* 1969 - *[[Taistelu Englannista (elokuva)|Taistelu Englannista]]*
* 1970 - *Pussycat, Pussycat, I Love You*
* 1978 - *Disraeli*
* 1986 - *The Murders in the Rue Morgue*
* 2007 - *[[Shrek kolmas]]* - Kapteeni Koukun ääni
* 2007 - *[[Pimeä nousee (elokuva)|Pimeä nousee]]* - Merriman Lyon
* 2007 - *[[Kultainen kompassi (elokuva)|Kultainen kompassi]]* - Ragnar Sturlusson (äänirooli)
* 2007 - *[[Hot Rod (elokuva)|Hot Rod]]*
* 2008 - *[[Death Race – Kuolonajot]]* - Coach
* 2008 - *[[Kung Fu Panda]]* - Tai Lung (äänirooli)
* 2009 - *[[Case 39]]* - komisario Mike Barron
* 2010 - *[[Noidan oppipoika (elokuva)|Noidan oppipoika]]* - kertoja
* 2011 - *[[Pretty, Baby, Machine]]* - Machine Gun Kelly
* 2011 - *[[Pirates of the Caribbean: Vierailla vesillä]]* - Mustaparta
* 2012 - *[[Lumikki ja metsästäjä]]* - Beith
* 2013 - *[[Jack the Giant Slayer]]* - Kuningas Brahmwell
* 2014 - *[[Hercules (vuoden 2014 elokuva)|Hercules]]* - Amphiaraus
* 2014 - *[[John Wick]]* - Winston
* 2016 - *[[Grimsby (elokuva)|Grimsby]]* - MI6-johtaja
* 2016 - *[[The Hollow Point]]* - seriffi Leland Kilbaught
* 2017 - *[[John Wick: Chapter 2]]* - Winston
* 2019 - *[[Hellboy (vuoden 2019 elokuva)|Hellboy]]* - Trevor Bruttenholm
* 2019 - *[[John Wick: Chapter 3 – Parabellum]]* - Winston
* 2023 - *[[John Wick: Chapter 4]]* - Winston

### Televisio
* 1977 - *[[Juuret (televisiosarja)|Juuret]]*
* 1977 - *[[Jeesus Nasaretilainen (televisiosarja)|Jeesus Nasaretilainen]]*
* 1986–1994 - *[[Lovejoy]]*
* 2004–2006 - *[[Deadwood]]* - Al Swearengen
* 2010 - *[[Taivaan pilarit (televisiosarja)|Taivaan pilarit]]* (TV-sarja) - Waleran Bigod

## Lähteet
Yleisurheilu kesäolympialaisissa 1896 – miesten kuulantyöntö

**Miesten [[kuulantyöntö]] [[Kesäolympialaiset 1896|kesäolympialaisissa 1896]]** käytiin 7. huhtikuuta. Kilpailuun osallistui seitsemän urheilijaa viidestä eri valtiosta. 

## Tulokset

## Lähteet
Zdenka Podkapová

**Zdenka Podkapová** (s. 6. elokuuta 1977 Brno, Tšekki) on tšekkiläinen pornomalli. Ennen malliuraansa hän oli kymmenen vuoden ajan ammattimainen voimistelija. Hän saavutti urallaan Tšekin mestaruuden. Ensimmäiset mallikuvat hänestä otettiin 1996 ja vuonna 2001 hän oli Penthousen kuukauden lemmikki.

## Lähteet

## Aiheesta muualla
* Zdenka Podkapová - viralliset kotisivut
* Zdenka Podkapová - adultfilmdatabase.com
* Zdenka Podkapová - iafd.com
*
Jackie Lewis

**Jackie Lewis** (s. 1. marraskuuta 1936 Stroud, Gloucestershire) on entinen brittiläinen Formula 1 -kuljettaja. Hän osallistui kymmeneen Formula 1 -osakilpailuun kausilla 1961–1962. Hän saavutti yhteensä kolme MM-pistettä ajamalla neljänneksi Italian GP:ssä 1961. Lewis ryhtyi lammasfarmariksi F1-uransa jälkeen.
Rhodes State Office Tower

**Rhodes State Office Tower** on 192 metriä korkea Columbuksessa Ohiossa Yhdysvalloissa sijaitseva pilvenpiirtäjä ja Columbuksen korkein rakennus, joka valmistui vuonna 1974. Se on nimetty Ohion pitkäaikaisimman kuvernöörin Jim Rhodeksen mukaan ja siellä on osavaltion toimistotiloja.
Roberto Lippi

**Roberto Lippi** (17. lokakuuta 1926 Rooma – 31. lokakuuta 2011 Anzio) oli italialainen Formula 1 -kuljettaja. Hän osallistui kolmeen Formula 1 -osakilpailuun kausina –. Hän keskeytti kerran ja karsiutui kahdesti, eikä saavuttanut pisteitä. Hän ajoi De Tomaso -tallissa.

## Lähteet
Raimo Hukka

**Raimo Antero Hukka** (9. toukokuuta 1948 Pielisensuu – 13. joulukuuta 2020 Lahti) oli suomalainen jalkapalloilija.

Hyökkääjänä pelanneen Hukan ura alkoi 1. divisioonan Upon Pallosta 1966. Seuraavan kauden hän pelasi Lahden Pallossa 2. divisioonaa. Hukka palasi mestaruussarjaan nousseeseen Upon Palloon 1968 ja siirtyi sieltä edelleen Lahden Reippaaseen, jossa hän pelasi 1969–1977. Hän voitti Reippaassa Suomen mestaruuden 1970 ja neljä perättäistä Suomen Cupia 1972–1975. Hukka palasi kentille 2. divisioonan Lahden Palloseuran riveissä 1980 ja pelasi sen jälkeen vielä Reippaassa 1981–1984 sekä Lahden Työväen Palloilijoissa 1985–1986.
Kaikkiaan Hukka pelasi 11 kauden aikana 141 pääsarjatason ottelua, joissa hän teki 36 maalia.

Maajoukkueessa Hukka pelasi vuonna 1974 kaksi maaottelua.

Hukka pelasi jääkiekkoa maakuntasarjassa nelisenkymmentä ottelua vuosina 1964–1967. Hukka oli ammatiltaan palomies ja hänen kotikuntansa oli Lahti.

## Lähteet
Antero Hyttinen

**Antero Hyttinen** (s. 18. lokakuuta 1943) on entinen suomalainen jalkapalloilija.

Keskikentällä ja puolustajana pelannut Hyttinen edusti koko uransa ajan Mikkelin Palloilijoita vuosina 1961–1975. MP pelasi 1. divisioonassa 1965 asti ja sen jälkeen se pysyi mestaruussarjassa Hyttisen uran ajan. Hän voitti seurassa Suomen Cupin 1971. Mestaruussarjassa Hyttinen paras saavutus oli SM-hopea 1970 ja 1972. Kaikkiaan Hyttinen pelasi kymmenen kauden aikana 202 pääsarjatason ottelua, joissa hän teki 29 maalia.

Maajoukkueessa Hyttinen pelasi yhden maaottelun vuonna 1966.

## Lähteet
Scoonie Penn

**James "Scoonie" Penn** (s. 9. tammikuuta 1977 New York, New York) on aktiiviuransa lopettanut yhdysvaltalainen koripalloilija.

## Aiheesta muualla
*Euroliigan pelaajaprofiili 
*Legabasketin pelaajaprofiili
Jyrki Hännikäinen

**Jyrki Hännikäinen** (s. 30. maaliskuuta 1965 Helsinki) on uransa lopettanut suomalainen jalkapalloilija. Hän oli pelipaikaltaan oikea laitapuolustaja.

Laitapuolustajana pelannut Hännikäinen edusti urallaan pääsarjatasolla Kuusysiä 1983–1987 ja 1994–1995, Turun Palloseuraa 1988–1992. Lisäksi hän pelasi Kaarinan Pojissa 2. divisioonaa 1993 ja FC Hämeenlinnassa 1. divisioonaa 1995–1996.
Hän voitti Kuusysissä  Suomen mestaruuden 1984 ja Suomen Cupin 1987 sekä Suomen Cupin Turun Palloseurassa 1991. Kaikkiaan Hännikäinen pelasi 12 kauden aikana 218 pääsarjatason ottelua, joissa hän teki yhden maalin.

Maajoukkueessa Hännikäinen pelasi vuosina 1986–1989 yhteensä 16 maaottelua.

## Lähteet
Aaparahkasammal

**Aaparahkasammal** (*Sphagnum lindbergii*) on karujen rimpinevojen sammallaji. Se kuuluu Sphagnaceae -heimoon ja rahkasammalten sukuun. 

## Ulkonäkö
Aaparahkasammal on iso ja väritykseltään yleensä vihreänruskea. Aaparahkasammalen varsi on paksu, rento ja tumma. Haaralehdet ovat ohuita ja kärjestään sirottavia. Ne ovat asettuneet viiteen riviin ja ne kiiltelevät. Varsilehdet ovat lapiomaiset ja risakärkiset. Aaparahkasammalen kärkisilmu näkyy ja sillä on kaksi ulospäistä ja kaksi alaspäistä haaraa. 

## Levinneisyys
Aaparahkasammal kasvaa pohjoisella pallonpuoliskolla havumetsävyöhykkeellä. Se on Suomessa aapasuoalueella yleinen, etelässä paikoittainen. 

## Elinympäristö
Aaparahkasammal kasvaa vähäravinteisilla soilla väli- ja rimpipinnoilla.

## Lähteet

## Aiheesta muualla
*Suomen Lajitietokeskus: Aaparahkasammal (Sphagnum lindbergii)
*Luopioisten kasvisto: Aaparahkasammal
*ITIS: Sphagnum lindbergii 
*United States Department of Agriculture (USDA): Sphagnum lindbergii
G’org’i Hristov

**G’org’i Hristov** (, s. 30. tammikuuta 1976 Bitola, Jugoslavia) on pohjoismakedonialainen jalkapalloilija, pelipaikaltaan hyökkääjä. Hän edusti Suomen Veikkausliigan JJK:ta kaudella 2009.

Hristov on bitolalaisen Pelisterin kasvatti. Kaudella 1994–1995 alkaneela ammattilaisurallaan hän on pelannut muun muassa serbialaisessa Partizanissa, englantilaisessa Barnsleyssa sekä alankomaalaisissa NEC:ssä, Zwollessa ja Den Boschissa. Barnsleyyn hän siirtyi vuonna 1997 seuran silloisella siirtoennätyksellä 1,5 miljoonalla punnalla, mutta kauden 1997–1998 lopputulos oli putoaminen Valioliigasta. Hristovin uran paras kausi oli 2000–2001, jolloin hän teki NEC:lle 15 maalia Eredivisiessä.

Hristov pelasi myös Pohjois-Makedonian maajoukkueessa vuosina 1995–2005 tehden 16 maalia.

## Lähteet
Umhlanga

**Umhlanga** (ruokotanssi) on Swazimaassa vuosittain elo- tai syyskuussa järjestettävä seremonia, jossa kymmenet tuhannet pääosin teini-ikäiset naimattomat tytöt kokoontuvat ympäri maata keräämiensä ruokojen kanssa kunnioittamaan kuningataräiti Ndlovukatia. Tytöt pukeutuvat lyhyeen hameeseen, joka on koristellusti ja värikkäästi kirjailtu, ja ovat rinnat paljaina. 

Swazimaan kuninkaalla, Mswati III:lla, on tapana valita tyttöjen joukosta itselleen vuosittain uusi morsian entisten jatkoksi. 

## Lähteet
* http://www.swazi.com/sibiya/umhlanga.html 
### Viitteet
Keijo Hurri

**Keijo Hurri** (5. joulukuuta 1927 Kotka – 30. kesäkuuta 1995 Hämeenlinna) oli suomalainen jalkapalloilija.

Maalivahtina pelannut Hurri edusti urallaan Kotkan Jäntevää 1946–1948, 1951–1952 ja 1962 sekä Kuopion Palloseuraa 1950 ja 1953–1958. Hän pelasi myös Hämeenlinnan Pallokerhossa 1959–1961 ja Lahden Palloseurassa 1963. Hän voitti Kuopion Palloseurassa kaksi Suomen mestaruutta 1956 ja 1958. Kaikkiaan Hurri pelasi yhdeksän kauden aikana 147 pääsarjatason ottelua. 

Maajoukkueessa Hurri pelasi viisi maaottelua vuonna 1956.

## Lähteet
Benjamin Kleibrink

**Benjamin Philip Kleibrink** (30. heinäkuuta 1985 Düsseldorf) on saksalainen florettimiekkailija ja lajin olympiakultamitalisti vuoden 2008 olympialaisista. Lontoon olympialaisissa 2012 hän saavutti pronssia floretin joukkuekilpailussa. Kleibrink on 174&nbsp;cm pitkä ja edustaa OFC Bonn -seuraa.

## Lähteet

## Aiheesta muualla
* Benjamin Kleibrink  Deutsche Olympiamannschaft
Charles Gmelin

**Charles Gmelin** (28. toukokuuta 1872 Krishnagar &ndash; 12. lokakuuta 1950 Oxford) oli brittiläinen yleisurheilija, joka kilpaili pikajuoksussa. Hän voitti pronssia Ateenan olympialaisissa 1896. Gmelin syntyi Bengalissa, jossa hänen isänsä työskenteli lähetyssaarnaajana, mutta muutti Englantiin vielä pienenä lapsena. Hän harrasti muitakin lajeja kuin yleisurheilua ja edusti Oxfordshireä jalkapallossa ja kriketissä. 

Gmelin osallistui ensimmäisissä kesäolympialaisissa sekä sadan että 400 metrin juoksuihin. Sadalla metrillä hän putosi jo alkuerissä, mutta pitemmässä pikajuoksussa hän sijoittui kolmanneksi. Vaikka useiden vuosien ajan Saksan Fritz Hoffmann sijoitettiin virheellisesti hänen edelleen ja tuolloin olympialaisissa ei jaettu palkintoja kolmanneksi sijoittuneille, hänet luokitellaan yleisesti olympiapronssin voittajaksi.
Ratsia (albumi)

__NOTOC__
**Ratsia** on Ratsia-yhtyeen esikoisalbumi, joka julkaistiin syksyllä 1979. Se äänitettiin kesällä 1979 Love Recordsin studiossa. Albumi nousi Suomen virallisen listan sijalle 22, ja se pysyi listalla yhteensä viisi viikkoa.

Albumi on julkaistu myöhemmin kokonaisuudessaan vuoden 1988 kokoelma-albumilla *[[Antologia (Ratsian albumi)|Antologia]]*. Vuonna 2008 albumista julkaistiin CD-painos, ja vuonna 2011 Svart Records uudelleenjulkaisi levyn vinyyliformaatissa. CD-painoksen bonuskappaleiden ”Kassapäät” julkaistiin alun perin ”Lontoon skidit” -singlen B-puolella, ja ”Ihohygieniaa” ilmestyi *[[Hilselp]]*-kokoelmalla.

## Kappaleet
Kaikki kappaleet säveltänyt ja sanoittanut Jyri Honkavaara sekä sovittanut Ratsia, ellei toisin mainittu.

### A-puoli
# 
# 
# 
# 
# 
# 
# 

### B-puoli
# 
# 
# 
# 
# 
# 
# 

### CD-version bonuskappaleet
# 
# 

## Kokoonpano
* Jyri Honkavaara – laulu, kitara
* Juha Aunola – kitara
* Rudi Lukkarinen – basso, laulu (kappale ”Aikakone”)
* Pasi Kuusjärvi – rummut
* Hepa Halme – saksofoni (kappale ”Lontoon skidit”)

## Lähteet

## Kirjallisuutta
* 

## Aiheesta muualla
* CD-versio Fono.fi:n tietokannassa
Nándor Dáni

**Nándor Dáni** (30. toukokuuta 1871 Budapest &ndash; 31. joulukuuta 1949 Budapest) oli unkarilainen yleisurheilija ja olympiamitalisti, joka kilpaili keskimatkojen juoksuissa. Hän voitti hopeaa Ateenan olympialaisissa 1896 800 metrin juoksussa ajalla 2.11,8.

## Lähteet
Ro (saari)

**Ro** () on pieni Kreikan saari, joka kuuluu Dodekanesian saariryhmään ja sijaitsee Kastelórizon eli Megístin saaren länsipuolella Turkin etelärannikon edustalla. Saaren pinta-ala on 1,476 neliökilometriä ja se on asumaton (vuonna 2011). Hallinnollisesti Ro kuuluu Megístin kuntaan, Ródoksen alueyksikköön ja Etelä-Egean saarten alueeseen.

## Maantiede

Dodekanesian saariryhmässä lähellä Turkin rannikkoa sijaitseva kallioinen Ro yhdessä lähisaartensa kanssa muodostaa Megístin kunnan, joka kuuluu Ródoksen alueyksikköön ja Etelä-Egean saarten alueeseen. Ro sijaitsee Kastelórizon saaren lounaispuolella. Ro yhdessä Kastelórizon ja Strongylín saarten kanssa kuuluu Natura 2000 -verkoston piiriin.

Saari muistuttaa muodoltaan kreikkalaisten aakkosten rhoo-kirjainta (P, ρ), jonka perusteella se on saanut nimensä. Rolla on kaksi lahtea, Fragkolimniónas saaren eteläosassa sekä Aï-Giórgis luoteisosassa. Aï-Giórgiksessa on pieni satama, ja Rolle on mahdollista mennä ainoastaan veneellä. Rolla on hyvät uimamahdollisuudet, sillä merivesi on kirkasta.

## Historia

Vanhoissa lähteissä saaresta on käytetty nimiä *Ropi* ja *Royi*. Lähteissä on myös mainittu esimerkiksi etäisyys läheiselle Kastelórizon saarelle. Koska Ro sijaitsee Vähän-Aasian edustalla, on saarta käytetty aikoinaan muun muassa armeijan tukikohtana. Ro ja Kastelórizon saaren itäpuolella sijaitseva Strongylín saari kuuluivat antiikinaikaisen Rodoksen kaupunkivaltion sotilastarkkailuasemien ketjuun. Korkealle paikalle Rolla rakennettiin linnoitus, jota käytettiin vielä niin Bysantin, Johanniittain ritarikunnan kuin osmanienkin valtakaudella. Lisäksi kerrotaan, että Lámbros Katsónis -niminen mies olisi käyttänyt tätä Ron linnoitusta vuosina 1788–1792 tukikohtanaan. Katsónis 1&nbsp;150 miehensä kanssa hyökkäsi heinäkuussa 1788 Kastelórizon saarelle ja sai sen haltuunsa osmaneilta taistelujen jälkeen. Kuitenkin vuonna 1792 osmanit valtasivat Kastelórizon takaisin.

Ron linnoituksessa on suorakulmionmuotoinen torni, joka on nykyisin noin neljä metriä korkea. Linnoituksessa myös on säiliö veden keräämistä varten sekä 300-luvulta eaa. peräisin oleva viinipuristin, jota on käytetty myös Rooman, Bysantin ja Johanniittain ritarikunnan valtakausien aikana.

Ro tunnetaan entisestä asukkaastaan nimeltä Déspoina Achladióti (1893–1982), jota kutsuttiin nimellä ”Kyrá tis Ro” () eli ”Ron rouva/valtiatar”. Achladióti nosti vuosikymmenten ajan joka aamu säästä riippumatta Kreikan lipun salkoon ja veti sen illan tullen alas. Lippu oli selvästi nähtävissä Turkista. Achladióti on haudattu Rolle, ja hänen haudallaan on vieraillut muun muassa Kreikan presidentti Károlos Papoúlias. Nykyisin saaren pienen sataman läheisyydessä on kaksi pientä taloa, joissa Achladióti asui, sekä pieni Pyhän Georgioksen (*Ágios Geórgios*) kirkko.

## Lähteet

## Aiheesta muualla
H-Town

**H-Town Oy** on suomalainen vuonna 2002 perustettu kustantaja. Yritys on julkaissut useita pelaamista käsitteleviä lehtiä, kuten vuosina 2002-2025 ilmestynyttä Pelaaja-lehteä. Tällä hetkellä H-Town julkaisee *[[Anime (lehti)|Anime]]-*lehteä sekä suomennettua mangaa.

Syyskuussa 2021 Pop Media osti enemmistön H-Townista.

Vuonna 2023 Tammi luovutti mangasarjojen julkaisuoikeudet H-Townille. Näin Sangatsu Mangasta ja Punaisesta jättiläisestä tuli osa H-Townia.

Vuonna 2025 Fokus Media osti Pelaajan ja lehti yhdistyi Pelit-lehden kanssa.

## H-Townin julkaisemat aikakauslehdet

### Nykyiset

* *[[Anime (lehti)|Anime]]*

### Lakkautetut

* *[[Pelaa! (lehti)|Pelaa!]]* (2005–2015)
* *[[WoW (lehti)|WoW]]* (2008–2012)
* *[[Sankari (lehti)|Sankari]]* (2015–2018)
* *[[Pelaaja (lehti)|Pelaaja]]* (2002-2025)

## Aiheesta muualla
* H-Town Oy:n kotisivu

## Lähteet
Risuviilakala

**Risuviilakala** (*Chaetodermis penicilligerus* vanh. myös *Chaetodermis penicilligera*) on viilakaloihin kuuluva koralliriuttojen kala, jota joskus pidetään akvaariossa.

## Ulkonäkö ja koko
Risuviilakala kasvaa noin 31&nbsp;cm pitkäksi. Sen litteä vartalo on höyhenmäisten ulokkeiden peitossa. Vartalon pohjaväri on ruskehtava, sinertävä tai violetinsävyinen, ja sitä kuvioivat mustat, ohuet vaakaviivat.

## Alkuperä ja elinympäristö
Risuviilakala elää indopasifisella merialueella Indonesiasta ja Malesiasta Australiaan ja Japaniin. Sen tyypillistä elinympäristöä ovat koralliriutat. Sitä tavataan yleensä paljon levää kasvavilla alueilla, mutta joskus se näyttää kulkevan jopa 50 metrin syvyydessä.

## Ravinto
Risuviilakala syö levää ja sen joukossa pieniä äyriäisiä.

## Lähteet
Strongylí (Megísti)

**Strongylí** (; transl. myös *Strongilí*) on pieni Kreikan saari, joka kuuluu Dodekanesian saariryhmään ja sijaitsee Kastelórizon eli Megístin saaren kaakkoispuolella Turkin etelärannikon edustalla. Se on koko Kreikan itäisin paikka. Saaren pinta-ala on 0,9 neliökilometriä ja se on asumaton (vuonna 2011). Hallinnollisesti Strongylí kuuluu Megístin kuntaan, Ródoksen alueyksikköön ja Etelä-Egean saarten alueeseen.

Strongylí sijaitsee viisi meripeninkulmaa eli 9,26 kilometriä Kastelórizon saaresta kaakkoon. Strongylí on melko tasainen, noin 700 metriä leveä ja 1,5 kilometriä pitkä. Saarella kasvaa macchia-pensastoa. Strongylílla on hyvät uimamahdollisuudet, sillä merivesi on kirkasta. 

Strongylí yhdessä Kastelórizon ja Ron saarten kanssa kuuluu Natura 2000 -verkoston piiriin.

Strongylílla sijaitsee Ypsilín majakka, joka on Kreikan itäisin rakennus.

## Väkiluvun kehitys

Strongylín väkiluvun kehitys vuodesta 1947 vuoteen 2011: 			 	

## Lähteet

## Aiheesta muualla
WoW (lehti)

**WoW** oli H-Town Oy:n kustantama aikakauslehti. Lehden ensimmäinen numero ilmestyi lokakuussa 2008, vuonna 2009 ja 2010 ilmestyi kolme numeroa. Vuoden 2011 alusta lehti oli ensimmäistä kertaa myös tilattavissa ja ilmestymistiheys nousi neljään numeroon vuodessa. Lehti lopetettiin vuoden 2012 lopussa, jolloin sitä oli ilmestynyt 15 numeroa.

*WoW*-lehti keskittyi ''World of Warcraft'' -verkkoroolipeliin, käsitellen sitä kokonaisuudessaan – itse peliä, pelaajia ja pelin ympärille muodostunutta elämäntapaa ja ilmiötä.

## Lähteet

## Aiheesta muualla
* WoW-lehden kotisivu
Sabbath Bloody Sabbath (kappale)

**Sabbath Bloody Sabbath** on brittiläisen heavy metal -yhtyeen Black Sabbathin kappale *[[Sabbath Bloody Sabbath|samannimiseltä studioalbumilta]]*. Kappale on hyvin tunnettu, etenkin sen riffi, joka on hyvin raskas. Sitä onkin kutsuttu "riffiksi, joka pelasti Black Sabbathin", koska yhtye ja musiikillinen johtohahmo, kitaristi Tony Iommi, kärsivät inspiraation puutteesta albumin sävellystyön alkaessa. Laulaja Ozzy Osbournen mukaan riffi syntyi, kun yhtye kuunteli Golden Earring-yhtyeen *Moontan*-albumia. Kappale julkaistiin editoituna singlenä Britanniassa, Euroopassa ja Aasiassakin. Se ei saanut listamenestystä, mikä ei kuitenkaan ollut yllättävää, sillä Black Sabbathia ei tunnettu ns. "single-yhtyeenä" ja pääpaino oli varsinaisissa albumi-kokonaisuuksissa. Kappaleesta tehtiin myös promovideo mainostamista varten. 

Kappale on yhtyeen tyyliin moniosainen, sisältäen kevyempiä ja raskaampia osioita. Kappaleen ensimmäiset säkeistöt ja soolo menevät varsinaisen riffin myötä, sisältäen pari kevyempää välisoittoa. Soolon jälkeisen välisoiton jälkeen kappaleen kaksi viimeistä säkeistöä menevät erilaisen, hyvin raskaan riffin ja rumpali Bill Wardin perkussioita hyödyntävän kompin myötä. Kappaleen lopussa riffi ja rytmi muuttuvat jälleen ja kappale "feidautuu" Iommin sooloilun myötä. Basisti ja pääsanoittaja Geezer Butlerin mukaan kappaleen sanat kertovat "Sabbath-kokemuksista ja musiikki-bisneksen nurjasta puolesta yleisesti".  

Huolimatta kappaleen klassikko-statuksesta, on sitä harvoin esitetty konserteissa. Kappaleen studio-versio on laulettu hyvin korkealta, ja näin ollen sen esittäminen livenä on haastavaa laulajalle. Yhtye on soittanut kappaleesta joillain kiertueilla lyhennetyn instrumentaali-version linkitettynä johonkin toiseen kappaleeseen. Kokonaisuudessaan kappale on kuultu 1990-luvulla Tony Martinin toimiessa yhtyeen vokalistina ja myös 1990-luvun lopun vuosina, jolloin alkuperäinen kokoonpano palasi yhteen. Ozzy Osbourne on versioinut kappaleen vuoden 1982 live-albumilleen *[[Speak of the Devil]]*. 

Bruce Dickinson esitti kappaleen Godspeedin kanssa *[[Nativity in Black]]* -tribuuttialbumille sekä soitti sitä livenä Iron Maidenin kanssa. Anthrax versioi kappaleen EP:lleen *I'm the Man*, ja ruotsalainen The Cardigans levylleen *Emmerdale*. Myös suomalainen Tarot-yhtye on tehnyt kappaleesta oman versionsa.

## Kappaleet singlellä
**A-puoli**
#
**B-puoli**
#

Lähde:

## Kokoonpano
* Ozzy Osbourne &ndash; laulu
* Tony Iommi &ndash; kitara
* Geezer Butler &ndash; bassokitara
* Bill Ward &ndash; rummut

## Julkaisuhistoria

*1973: WWA Records (WWS 002), 7", UK
*1973: Vertigo Records (6165 001), 7", EU

## Katso myös
* Black Sabbath
* Sabbath Bloody Sabbath

## Lähteet

## Aiheesta muualla
Black Sabbath - Sabbath Bloody Sabbath YouTubessa
Vyöjunkkeri

**Vyöjunkkeri** eli **punatäplähuulikala** (*Coris aygula*) on huulikaloihin kuuluva koralliriuttojen kala, jota pidetään joskus suurissa meriakvaarioissa.

## Ulkonäkö ja koko

Vyöjunkkeri muuttuu aikuistuessaan täysin. Muodonmuutos alkaa 7–12&nbsp;cm:n pituisena. Nuorena se on pohjaväriltään vaalea, päässä on hopeansävyisiä pilkkuja. Aikuisena koiras on tumman sinivihreä, vyötärön kohdalla kulkee leveähkö vaalea poikkiraita. Koiraalle kehittyy vanhemmiten otsaan kyhmy. Naaras on vaaleampi, ja sen etuosa säilyy pitempään pilkullisena. Selkäevässä on kaksi tummaa silmätäplää, jotka erottuvat hyvin poikasella ja kutuasuisella koiraalla. Kala kasvaa joidenkin lähteiden mukaan 60&nbsp;cm pitkäksi, joidenkin mukaan jopa 120&nbsp;cm, mutta yli 70&nbsp;cm havainnot saattavat olla eri lajia.

## Alkuperä ja elinympäristö
Vyöjunkkeri elää indopasifisella merialueella Punaiseltamereltä Itä-Afrikkaan ja Etelä-Japaniin ulottuvalla alueella. Se elää koralliriuttojen läheisyydessä 2–30&nbsp;m:n syvyydellä. Akvaariossa se tarvitsee vähintään 800 litran altaan, jossa on 10–15&nbsp;cm hiekkaa, johon kala voi kaivautua.

## Ravinto
Vyöjunkkeri syö merisiilejä, simpukoita, rapuja ja muita pieniä selkärangattomia. Se kääntelee kiviä löytääkseen niiden alta saalista. Akvaariossa sitä ruokitaan lihapitoisella ravinnolla kuten pakastetuilla massiäyriäisillä ja hankajalkaisilla. Myös vitamiinilisä on tarpeen.

## Lähteet
Conflict: Desert Storm II

**Conflict: Desert Storm II** (myös nimellä **Conflict: Desert Storm II: Back to Baghdad**) on Pivotal Gamesin kehittämä sekä SCi:n ja Gotham Gamesin vuonna 2003 julkaisema kolmannen persoonan ammuntapeli.

Peli on jatkoa *ille*, ja tälläkin kertaa peli perustuu Lähi-itään Persianlahden sodan aikaan. Historiaa ei silti liiemmin noudateta, vaan pelintekijät ovat ottaneet taiteellisia vapauksia. Pelissä pelataan neljällä kommandolla, joilla suoritetaan useita tehtäviä pelin aikana.

## Tarina
### Hahmot
*Bradley: tiimin johtaja, joka käyttää pääasiassa rynnäkkökivääriä
*Foley: joukkueen tarkka-ampuja.
*Connors: erikoistunut raskaisiin aseisiin ja käyttääkin usein pikakivääriä ja sinkoa.
*Jones: joukkueen pioneeri jonka aseena on yleensä konepistooli tai vastaava kevyt ase.
Pelaa! (lehti)

**Pelaa!** oli H-Town Oy:n kustantama ilmaisjakelulehti, jota jaettiin maksutta Prisma-marketeissa. Ensimmäinen numero ilmestyi vuonna 2005. Lehden sivumäärä vaihteli 32 ja 40 sivun välillä. Myöhemmin lehti oli luettavissa maksutta myös verkossa.

Lehti keskittyi koko perheen video- ja tietokonepeleihin, eikä arvostellut lainkaan K18-luokituksen saaneita pelejä. Peliarvosteluiden lisäksi lehti pyrki uutisoimaan videopeleistä selkokielellä.

Lehti ilmestyi kuusi kertaa vuodessa. Yhteensä sitä ilmestyi 65 numeroa.

Lehti lopetettiin vuonna 2015, ja sen korvasi saman kustantajan lapsille suunnattu ''Sankari''-pelilehti.

## Lähteet

## Aiheesta muualla
* Lehden numero 65 Web Archive -palvelussa (.pdf)
Sampokeskus

**Sampokeskus** on Rovaniemen keskustassa kävelykadun varrella sijaitseva kauppakeskus. Sampokeskus oli valmistuessaan 1990 Pohjois-Suomen ensimmäinen kauppakeskus ja se on nykyään yksi Rovaniemen kolmesta kauppakeskuksesta. Kauppakeskuksessa sijaitsee mm. elokuvateatteri Bio Rex Rovaniemi.

## Lähteet

## Aiheesta muualla
*Sampokeskuksen kotisivut
Ágios Geórgios

**Ágios Geórgios** (, suom. ”Pyhä Georgios”) voi viitata seuraaviin paikkoihin Kreikassa tai Kyproksella:

## Paikkakuntia

* Ágios Geórgios, kylä Korfun saarella Pohjois-Korfun kunnassa Jooniansaarten alueella
* Ágios Geórgios, kylä Kreetan saarella Oropédio Lasithíoun kunnassa Lasíthin alueyksikössä
* Ágios Geórgios, kylä Livadeián kunnassa Boiotian alueyksikössä Keski-Kreikan alueella
* Ágios Geórgios, kylä Thíran saarella Santorínin saariryhmässä Etelä-Egean saarten alueella
* Ágios Geórgios, Vólvin kunnan kunnallisyksikkö Thessalonikin alueyksikössä Keski-Makedonian alueella
* Ágios Geórgios Tymfristoú, kylä Makrakómin kunnassa Fthiotiin alueyksikössä Keski-Kreikan alueella

## Saaria

* Ágios Geórgios, saari Argo-Saronisten saarten saariryhmässä lähellä Hydraa
* Ágios Geórgios, saari Argo-Saronisten saarten saariryhmässä Salamiin saaren rannikolla
* Ágios Geórgios, saari Dodekanesian saariryhmässä lähellä Kastelórizoa
* Ágios Geórgios, saari Dodekanesian saariryhmässä lähellä Pátmosta
* Ágios Geórgios, saari Korintinlahdessa
* Ágios Geórgios, saari Kykladien saariryhmässä lähellä Kímolosta
* Ágios Geórgios, saari Pohjoisen Egean saarten saariryhmässä Lesboksen pohjoisrannikolla
* Ágios Geórgios, saari Pohjoisen Egean saarten saariryhmässä Lesboksen etelärannikolla
* Ágios Geórgios, saari Pohjoisten Sporadien saariryhmässä lähellä Alónnisosta
* Ágios Geórgios, pieni saari Kyproksen rannikolla
* Ágios Andréas eli Ágios Geórgios, saari Jooniansaarten saariryhmässä lähellä Zákynthosta
* Báos eli Ágios Geórgios, saari Kykladien saariryhmässä lähellä Mýkonosta
* Griá eli Ágios Geórgios, saari Dodekanesian saariryhmässä lähellä Ródosta

## Muita paikkoja

* Ágios Geórgios, minolaisen huvilan arkeologinen kohde Kreetan saarella Siteían kunnassa Lasíthin alueyksikössä
* Pyhän Georgioksen kirkko (*Naós Agíou Georgíou*), useita kirkkoja
Maryse Mizanin

**Maryse Mizanin** (ent. Ouellet, s. 21. tammikuuta 1983 Montreal, Quebec) on kanadanranskalainen glamourmalli ja showpainija, joka esiintyy World Wrestling Entertainmentissä kehänimellä **Maryse**. Maryse esiintyi yhdessä painijapuolisonsa Mike "The Miz" Mizanin kanssa tosi-tv-sarjassa Miz & Mrs.

## Mallinura
Ouellet aloitti uransa kauneuskilpailuissa ja hän on voittanut vuoden 2003 Miss Hawaiian Tropic Canada-kilpailun sekä tullut toiseksi vuoden 2004 Miss Hawaiian Tropic-kilpailun kansainvälisissä finaalissa. Tämän jälkeen hän esiintyi monia kertoja erilaisissa lehdissä ja televisiokanavilla Kanadassa. Hän harjoitteli ennen malliuraansa kamppailulajeja, kuten karatea, judoa ja potkunyrkkeilyä. Hän kilpaili muun muassa Kyokushin karateturnauksissa ennen teini-ikää.

## World Wrestling Entertainment

Kesällä 2006 Maryse osallistui World Wrestling Entertainmentin Diva Search -kilpailuun. Hän oli yksi kilpailun kahdeksasta parhaasta diivasta, mutta 24. heinäkuuta esitetyssä RAW-jaksossa hän oli toinen kilpailija, joka joutui lähtemään kilpailusta. Tappiosta huolimatta Maryse pääsi Ohio Valley Wrestlingiin saamaan kehityksellistä treeniä. Maryselle oli annettu toinen mahdollisuus ja hän piti siitä mitä on OVW:ssa nähnyt ja tehnyt. Maryse solmi virallisesti sopimuksen WWE:n kanssa 24. elokuuta 2007.

Vuodesta 2008 Maryse alkoi esiintyä yhä useammin SmackDown-ohjelmassa ja Marysen debyytti painikehässä tapahtui 16. toukokuuta, jolloin hän, otteli Cherryä vastaan häviten ottelun, mutta uusintaottelussa viikkoa myöhemmin hän oli voitokas.

## Mestaruudet ja saavutukset
***WWE**
**WWE Divas Championship (2 kertaa)

## Lähteet

## Aiheesta muualla
Ágios Geórgios (Megísti)

**Ágios Geórgios** () eli **Agréli** (Αγρέλι) on pieni Kreikan saari, joka kuuluu Dodekanesian saariryhmään ja sijaitsee Välimeressä Turkin etelärannikon edustalla lähellä Kastelórizon eli Megístin saarta. Saaren pinta-ala on noin 0,001 neliökilometriä ja se on asumaton (2021). Hallinnollisesti Ágios Geórgios kuuluu Megístin kuntaan, Ródoksen alueyksikköön ja Etelä-Egean saarten alueeseen.

Ágios Geórgios sijaitsee yhden meripeninkulman eli noin 1,8 kilometrin päässä Kastelórizosta koilliseen. Saaren läheisyydessä sijaitsee useita pieniä kalliosaaria. Saari on saanut nimensä siellä olevasta pienestä Pyhälle Georgiokselle omistetusta kirkosta. Saarelle on mahdollista mennä veneellä, ja paikalliset menevät sinne puhtaana maanantaina (*Katharí Deftéra*) ja vappuna.

## Lähteet

## Aiheesta muualla
Black Symphony

**Black Symphony** on hollantilaisen Within Temptation -yhtyeen live-albumi ja DVD vuodelta 2008. Black Symphony on nauhoitettu konsertissa Rotterdamissa 7. helmikuuta 2008. Within Temptation esiintyi Rotterdamissa The Metropole Orchestra -orkesterin sekä Pa'dam-kuoron kanssa. Lisäksi konsertissa oli vierailevina esiintyjinä mm. Keith Caputo ja Anneke van Giersbergen.

Black Symphony on julkaistu CD-, DVD- ja Blu-ray-formaateissa. DVD- ja Blu-ray-julkaisut sisältävät Rotterdamin konsertin lisäksi mm. materiaalia toisesta konsertista Eindhovenista sekä musiikkivideoita.

## Sisältö

### DVD
**Within Temptation & Metropole Orchestra: Black Symphony** 
**(Konsertti Rotterdamissa 2008)**

# Ouverture
# Jillian (I'd Give My Heart)
# The Howling
# Stand My Ground
# What Have You Done (feat. Keith Caputo)
# The Cross
# Hand of Sorrow
# The Heart of Everything
# Forgiven
# Somewhere (feat. Anneke van Giersbergen)
# The Swan Song
# Memories
# Our Solemn Hour
# The Other Half (of Me) (feat. George Oosthoek)
# The Promise
# Angels
# Mother Earth
# Frozen
# The Truth Beneath the Rose
# Deceiver of Fools
# All I Need
# Ice Queen

**Konsertti Eindhovenissa 2007**
# Intro
# Jillian (I'd Give My Heart)
# The Howling
# The Cross
# Hand of Sorrow
# The Heart of Everything
# Restless
# Our Solemn Hour
# Mother Earth
# Jane Doe
# The Truth Beneath the Rose
# All I Need

**Musiikkivideot**
# What Have You Done (feat. Keith Caputo)
# Frozen 
# The Howling
# All I Need 

**Making of...**
# Frozen
# The Howling 
# All I Need 

**World Tour Impressions**
**Ekstramateriaali**

### CD
#### Eurooppalainen painos
;CD 1
# 
# 
# 
# 
# 
# 
# 
# 
# 
# 
# 
# 

**CD 2**
# 
# 
# 
# 
# 
# 
# 
# 
# 
# 

#### Amerikkalainen painos
# Overture
# Jillian (I'd Give My Heart)
# The Howling
# Stand My Ground
# The Cross
# What Have You Done (feat. Keith Caputo)
# Hand of Sorrow
# Forgiven
# Somewhere (feat. Anneke van Giersbergen)
# Our Solemn Hour
# Frozen
# Angels
# Mother Earth

## Arvostelut
* Imperiumi.net: 

## Lähteet

## Aiheesta muualla
* Black Symphony Discogsissa 
*
ChatZilla

**ChatZilla** on XUL- ja JavaScript-pohjainen IRC-asiakasohjelma Mozilla-selaimille.

ChatZilla on suunniteltu toimimaan kaikilla alustoilla, joilla myös Mozilla toimii, kuten Mac OS, Linux, BSD, Microsoft Windows, Solaris, IRIX, BeOS, AIX, HP-UX ja OS/2. ChatZillassa toimii suurin osa tavanomaisten IRC-asiakasohjelmien toiminnoista, kuten usealle palvelimelle yhdistäminen, DCC, IPv6, SSL ja UTF-8. ChatZilla tukee myös JavaScript-komentosarjakieltä. Viestien tyylit tulevat CSS:stä, jolloin niiden tyyli on muokattavissa.

## Lähteet

## Aiheesta muualla
* ChatZillan kotisivu (Arkistoitu)
Kuivaisten piiri

**Kuivaisten (Kuivaisin) suomalainen kansallinen piiri** (), myöhemmin **Toksovan piiri**, oli Leningradin alueeseen vuosina 1927–1939 kuulunut paikallishallintoalue. Sen pinta ala oli 1&nbsp;315 neliökilometriä (vuoden 1928 rajoissa) ja väestö 20&nbsp;700 henkeä (vuoden 1926 väestönlaskennan mukaan).

Piiri muodostettiin samaan aikaan Leningradin alueen kanssa 1. elokuuta 1927. Se koostui entisestä Leningradin kihlakunnan Kuivaisten kunnasta. Aluksi piiri kuului Leningradin piirikuntaan, joka lakkautettiin vuonna 1930.

Perustamishetkellä piirissä oli 20 kyläneuvostoa. Seuraavana vuonna niiden määrä väheni seitsemääntoista:

Vuonna 1930 Kuivaisten piiriin liitettiin lakkautettuun Parkalan piiriin kuuluneet Kaukolan, Kopittalan, Luuppolan, Mistolan, Ohalatvan, Petäjänmäen ja Vartiamäen kyläneuvostot. Samana vuonna piirin hallinnollinen keskus siirrettiin Kuivaisten kylästä Toksovan huvilataajamaan. Vuonna 1935 Kuivaisten piiriin liitettiin Leningradin Esikaupunkipiiriin kuuluneet Kankaankylän ja Valkeasaaren kyläneuvostot, mutta seuraavana vuonna ne siirrettiin uudelleen perustettuun Parkalan piiriin.

Kuivaisten piirin väestö koostui etupäässä inkerinsuomalaisista. Vuoden 1926 väestönlaskennan mukaan piirin asukkaista 79,1 % oli suomalaisia ja 20,0 % venäläisiä. Vuonna 1933 piirissä oli 58 ensimmäisen asteen koulua, joista 54 oli suomenkielisiä ja 4 venäjänkielisiä. Kolhoosinuorisokouluja oli 8, joista 7 oli suomenkielisiä. Piirilehtenä ilmestyi suomenkielinen *Kuivaisten kollektivisti*.

Suurin osa piirin suomalaisväestöstä karkotettiin kotiseudultaan vuosien 1935–1936 aikana. Syksyyn 1936 mennessä tyhjennettiin noin 50 kylää rajaseudulla sijainneilta Lempaalan, Miikkulaisin, Valkeasaaren ja Vuoleen kyläneuvostoalueilta. Vuosikymmenen loppupuolella suomalaista väestöä oli vain 28 Pohjois-Inkerin kylässä. Karkotetut sijoitettiin lähinnä Tihvinän piiriin, nykyiselle Vologdan sekä Arkangelin alueille. Vuonna 1936 piirin nimeksi tuli *Toksovan piiri*. Myöhemmin lakkautettiin osa tyhjilleen jääneistä kyläneuvostoalueista.

Toksovan piiri lakkautettiin 22. helmikuuta 1939 ja sen alue liitettiin Parkalan piriin. Nykyisin entisen piirin alue kuuluu kokonaisuudessaan Leningradin alueen Seuloskoin piiriin.

## Lähteet
Måns Kullman

**Måns Kullman** on suomalainen rockkitaristi ja laulaja. Hän on myös kirjoittanut Andy McCoyn elämäkertakirjan *Andy McCoy – Hanoista ikuisuuteen* (Odessa, 1987).

Kullman oli vuonna 1983 mukana Briardin *[[Miss World (albumi)|Miss World]]* -albumin studiokokoonpanossa. Samana vuonna hänen yhtyeensä Hefty Load julkaisi Johannan kautta yhtyeen nimeä kantavan ja ainoaksi jääneen albumin. Vuonna 1987 Kullman perusti Twiggy Oliverin kanssa yhtyeen The Voice Of M. (myös muodossa The Voice of Mengele), jolta ilmestyi vain single ”Dancin' Like An Alien”/”Beautiful Baby” ennen levy-yhtiö JP-musiikin konkurssia. The Voice of M. ehti kuitenkin äänittää albumillisen materiaalia, joka julkaistiin CD:nä vuonna 2007.

## Lähteet

## Aiheesta muualla
* The Voice of Mengelen albumin esittely Rocket Recordsin sivustolla
Villi inkkari

**Villi inkkari** on reggaeartisti Nopsajalan 30. elokuuta 2008 julkaisema mixtape sen julkaisi Monsp Records. Mixtapen kappaleet ovat pääasiassa remix-versioita Nopsajalan aikaisemmista kappaleista. Mixtapen kannessa oleva intiaani on jäljitelty jääkiekkoseura Chicago Blackhawksin logosta.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Michèle Mercier

**Michèle Mercier** (s. 1. tammikuuta 1939 Nizza) on ranskalainen näyttelijä. Mercier on esiintynyt kymmenissä elokuvissa, ja hänet muistetaan erityisesti Angelikana – Sergeanne Golonin historiallisen, Ludvig XIV:n hallituskaudelle sijoittuvan romaanisarjan elokuvaversioiden sankarittarena.

## Valikoitu filmografia

### Angelika-sarja

* 1964 – *Angelika* (*Angélique, Marquise des Anges*, ohjaus Bernard Borderie)
* 1964 – *Angelika – enkelten markiisitar* (*Merveilleuse Angélique*, ohjaus Bernard Borderie)
* 1965 – *Angelika ja kuningas* (*Angélique et le roy*, ohjaus Bernard Borderie)
* 1967 – *Angelika ja merirosvo* (*Indomptable Angélique*, ohjaus Bernard Borderie)
* 1967 – *Angelika ja sulttaani* (*Angélique et le sultan*, ohjaus Bernard Borderie)

### Muita elokuvia

* 1957 – *Kuolleen miehen kosto* (ohjaus Denys de La Patellière)
* 1959 – *Enkeli ja kilpa-ajaja* (ohjaus Géza von Radványi)
* 1960 – *[[Ampukaa pianistia]]* (ohjaus François Truffaut)
* 1960 – *Rantarosvot* (ohjaus John Gilling)
* 1961 – *Aladdinin ihmeet* (ohjaus Henry Levin ja Mario Bava)
* 1963 – *Mitta on täysi* (ohjaus Jean-Pierre Melville)
* 1964 – *Casanova 70* (ohjaus Mario Monicelli)
* 1965 – *Rajuilma* (ohjaus Denys de La Patellière)
* 1968 – *Lady Hamilton* (ohjaus Christian-Jaque)
* 1969 – *Haudat vailla nimeä* (ohjaus Robert Hossein)
* 1970 – *Nyrkkisankarit* (ohjaus Peter Collinson)
* 1971 – *Roma bene – makeaa elämää* (ohjaus Carlo Lizzani)
* 1971 – *Teräsvaari* (ohjaus Pierre Tchernia)
* 1972 – *Erämaan kutsu* (ohjaus Ken Annakin)
* 1984 – *Jeans Tonic* (ohjaus Michel Patient) 
* 1998 – *La Rumbera* (ohjaus Piero Vivarelli)
* 2004 – *Krasnaya kapella* (tv-sarja; ohjaus Aleksandr Aravin)

## Aiheesta muualla
* 
*
Ville Kalliosta

**Ville Kalliosta** (oikealta nimeltään **Ville Penttinen**, s. 1976 Jyväskylä) on suomalainen rap-artisti. Hän tuli tunnetuksi Liisanpuisto-nimisestä rap-yhtyeestä vuosituhannen vaihteessa ja on toiminut myöhemmin sooloartistina. Penttinen muutti kolmivuotiaana perheineen Helsinkiin. Hän vietti nuoruutensa Helsingin Kannelmäessä äitinsä luona ja viikonloput Kalliossa isänsä luona.

## Ura
Ville Kalliosta aloitti uransa Liisanpuistossa Kolean ja Teesin kanssa vuonna 2000. Yhtyeen ensimmäinen albumi *[[Liisanpuisto (albumi)|Liisanpuisto]]* julkaistiin Ranka Recordingsin kautta vuonna 2001. Vuonna 2003 Monsp Records julkaisi Liisanpuiston *[[Pihojen laki]]* -nimisen EP:n. Monsp Records julkaisi samana vuonna myös Liisanpuiston toisen albumin *[[Olipa kerran (Liisanpuisto)|Olipa kerran]]*. Yhtye hajosi lopulta vuonna 2004. Penttinen jatkoi uraansa kuitenkin soolona ja hänen ensimmäinen sooloalbuminsa *[[100 x 200 mg]]* julkaistiin Monsp Recordsin kautta keväällä 2007. Penttisen toinen sooloalbumi *[[Sano (albumi)|Sano]]* julkaistiin 30. toukokuuta 2012 myös Monsp Recordsin kautta.

## Diskografia
### Soolo
* *[[100 x 200 mg]]* (2007)
* *[[Sano (albumi)|Sano]]* (2012)

### Liisanpuisto
#### Albumit
* *[[Liisanpuisto (albumi)|Liisanpuisto]]* (2001)
* *[[Pihojen laki]]* EP (2003)
* *[[Olipa kerran (albumi)|Olipa kerran]]* (2003)

#### Singlet
* ”Kipinää / Mun kaupunki” (2001)
* ”Pimeä Nousee / Historia / Pahat Jutut / Liisanpuisto Kirjottaa” (12") (2001)
* ”Tähtikuvio” (2001)
* ”Toinen Helsinki” (2003)

### Vierailijana

## Lähteet

## Aiheesta muualla
* Ville Kalliosta Monsp Recordsin sivustolla
Liitohaukka

**Liitohaukka** (*Elanus caeruleus*) on pienikokoinen, vaalea haukka, joka on lähisukuinen haarahaukoille (*Milvus*).

## Koko ja ulkonäkö
Linnun pituus on 31–35&nbsp;cm, siipien kärkiväli 75–87&nbsp;cm ja paino noin 230&nbsp;g. Liitohaukka on kooltaan kuin tuulihaukka, mutta tukevatekoisempi. Naama on pöllömäinen ja pää melko isokokoinen, siivet ovat verrattain leveät. Aikuisen linnun hartiat ovat mustat, käsisiiven alapinta valkoinen ja muu höyhenpuku on harmaa ja valkoinen. Sukupuolet ovat samannäköisiä.

## Esiintyminen
Liitohaukan elinympäristö on hyvin laaja. Lähinnä Suomea se pesii hyvin harvalukuisena paikoin Espanjassa ja Portugalissa, Algeriassa, Marokossa ja Niilin laaksossa. Pääesiintymisalueet ovat Afrikan kaakkois- ja eteläosissa sekä Intiassa, Kaakkois-Aasiassa, Indonesiassa ja Filippiineillä. Sen elinympäristön ala on noin 10&nbsp;miljoonaa neliökilometriä ja maailman populaation koko 1–10&nbsp;miljoonaa yksilöä. Laji on enimmäkseen paikkalintu, eikä sitä ole tavattu Suomessa.

## Elinympäristö
Liitohaukka viihtyy avoimessa tai puoliavoimessa maastossa niin puoliaavikoilla, autiomaiden reunoilla, laaksoissa, savanneilla, jokivarsilla ja metsäreunoissa. Se karttaa sademetsien sisäosia ja korkeita vuoristoja.

## Lisääntyminen
Välimeren alueella muninta alkaa maaliskuun puolivälin ja huhtikuun alun välillä. Pesä on puun oksalla 3–20&nbsp;m korkealla. Se on ohuista risuista rakennettu litteä risupesä, jonka vuorauksena on juuria, heiniä ja haudonta-aikana vihreitä kasvinosia. Naaras munii kolme tai neljä munaa, joita se hautoo keskimäärin 26&nbsp;päivää. Koiras voi toisinaan auttaa haudonnassa. Haudonta alkaa heti ensimmäisestä munasta ja poikaset kuoriutuvat eriaikaisesti. Naaras lämmittää poikasia ainakin ensimmäisen viikon, jolloin koiras tuo perheelle ruokaa. Myöhemmin molemmat emot hankkivat poikasille ruokaa ja hoitavat niitä yhdessä. Poikaset oppivat lentämään 30–35&nbsp;päivän ikäisinä, mutta vasta 40-päiväisinä, jos ruokaa on ollut niukasti.

## Ravinto
Liitohaukat saalistavat pikkujyrsijöitä, lintuja, liskoja ja hyönteisiä. Pienet saaliit ne syövät jo ilmassa, isommat ne vievät kivelle, teurastavat ja pilkkovat sopiviksi paloiksi. Ne saalistavat yleensä kuten tuulihaukat lentämällä aukeassa maastossa, lekuttelemalla saaliin havaittuaan ja syöksymällä saaliin kimppuun. Hyönteisiä ne voivat saalistaa ilmasta.

## Lähteet
* Cramp, Stanley (päätoim.) 1980: Handbook of the Birds of Europe, the Middle East and North Africa. Vol. II. – Oxford University Press. Hongkong.

### Viitteet
100 × 200 mg

**100 x 200 mg** on hip hop -yhtye Liisanpuistosta tutun Ville Kalliosta -nimisen rap-artistin ensimmäinen sooloalbumi. Albumin julkaisi Monsp Records huhtikuussa 2007. Albumin nimi viittaa alkoholismin hoitoon määrättyyn antabuskuuriin ja sen keskeinen teema onkin artistin alkoholismista paranemisen sekä vaimon ja tulevan isyyden myötä saavutettu uusi elämänilo. Seuraavalla albumilla käsitellään suhteen loppumista.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Biitit
* Eemo1: 1, 7
* Antti Innanen: 2, 3, 5, 6, 8, 9, 10, 11, 12, 13, 14, 15
* LP: 4

## Arvostelut
* Desibeli.net: 
* Noise.fi: 

## Lähteet
Tšulymilaiset

**Tšulymilaiset** (muita nimityksiä *tšulyminturkkilaiset*, *tšulymintataarit*) ovat Venäjällä Tomskin alueella ja Krasnojarskin aluepiirissä asuva, turkkilaista tšulymin kieltä puhuva kansa. Heillä on laissa tunnustettu Venäjän vähälukuisen alkuperäiskansan asema.

Tšulymilaiset elävät Tšulymin ja sen sivujokien Jajan ja Kijan varsilla. 1800-luvun lopussa heitä oli 4&nbsp;800 henkeä. Neuvostoaikana heidät luettiin hakasseiksi. Venäjän vuoden 2002 väestönlaskennassa rekisteröitiin 656 tšulymilaista ja 270 tšulymin kielen puhujaa. Heistä kaikki osaavat venäjää. Nykyään suurin osa tšulymilaisista asuu Tomskin alueen Teguldetin piirissä.

Tšulymilaisten esi-isiä ovat Etelä-Siperian turkkilaiset heimot, joihin on sekoittunut selkuppeja, kettejä ja mongoleja. Myöhemmin osa tšulymilaisista on sulautunut Siperian tataareihin ja venäläisiin.

Perinteisiä elinkeinoja ovat metsästys, kalastus ja keräilytalous. Venäläisiltä omaksuttiin maanviljely. 1800–1900-lukujen vaihteessa tšulymilaiset asuivat erillisissä kesä- ja talvileireissä, jotka sittemmin korvattiin venäläismallisilla vakituisilla asutuksilla. Ruokavalion perustan muodostivat kala, riista ja villikasvit. 1800-luvulla alettiin syödä vilja- ja maitotuotteita sekä kotieläinten lihaa. Sukuyhteisön korvasi 1600–1700-luvuilla naapuriyhteisö. Patriarkaalisista suurperheistä luovuttiin 1800-luvun aikana. Uskonnoltaan tšulymilaiset ovat ortodokseja. Kristinuskon rinnalla säilyi 1900-luvun alkuun saakka perinteisiä uskomuksia ja šamanismi.

## Katso myös
* Tšulymin kieli

## Lähteet
Ivan Vučetić

**Ivan Vučetić** (20. heinäkuuta 1858 – 14. tammikuuta 1925) oli argentiinalainen poliisi, joka loi ensimmäisen toimivan tavan tunnistaa sormenjälkiä ja käytti niitä todisteena murhatutkinnassa. 

Nuorena Kroatiasta Argentiinan La Plataan muuttanut Vučetić sai innostuksensa sormenjälkien keräämiseen luettuaan ranskalaisesta lehdestä Francis Galtonin sormenjälkitutkimuksista. Hän kehitti daktoloskopiaksi kutsumansa tavan luokitella sormenjälkiä.

Vučetićin kunniaksi on hänen kotikaupunkiinsa Pulaan pystytetty muistomerkki.

## Lähteet
Etelänkarhunsammal

**Etelänkarhunsammal** tai **taigakarhunsammal** (*Polytrichastrum pallidisetum*) on sammallaji. Se kuuluu *[[Polytrichaceae]]*-heimoon ja karhunsammalten sukuun. Etelänkarhunsammalen luultiin hävinneen Suomen luonnosta metsien uudistamistoimien, ojituksen ja turpeenoton takia, mutta sitä löytyikin Etelä-Hämeestä ja Pohjois-Karjalasta melko tavanomaisista metsistä. Tämä vaikeasti tunnistettava laji siirrettiin puutteellisesti tunnettujen luokkaan. Etelänkarhunsammalen elinympäristöä ovat kangasmetsät, kalliot, korvet ja järven- ja joenrannat.

## Lähteet

## Aiheesta muualla
*ITIS: Polytrichastrum pallidisetum
Hätäinen yleistys

**Hätäinen yleistys** on argumentointivirhe, jossa tehdään induktiivinen yleistys liian vähäisten todisteiden perusteella. Usein hätäinen yleistys tehdään sellaisten tilastotietojen perusteella, joiden otos ei ole tarpeeksi suuri. Hätäinen yleistys luokitellaan väärien yleistysten ryhmään. Sen kaava on:

# Otos S, joka on liian pieni, on otettu populaatiosta P
# Päätelmä C tehdään populaatio P:stä perustuen otos S:ään.

Esimerkkejä:
**Henkilö A matkustaa kaupungin X läpi ensimmäistä kertaa. Hän näkee 10 ihmistä, jotka kaikki ovat lapsia. Henkilö A palaa takaisin kotikaupunkiinsa ja kertoo, että kaupungissa X ei ole aikuisia asukkaita.* 
**Smith, joka on kotoisin Englannista, päättää opiskella yliopistossa Yhdysvalloissa. Hän ei ole ennen käynyt Yhdysvalloissa. Ensimmäisen opiskelupäivän jälkeen Smith kävelee yliopistolta ja näkee kaksi valkoista oravaa. Kirjeessään kotiin hän kertoo, että oravat Amerikassa ovat valkoisia.*

## Lähteet
Colin McRae: Dirt 2

**Colin McRae: DiRT 2** on Colin McRae Rally -pelisarjan kahdeksas osa, joka julkaistiin 11. syyskuuta 2009 PlayStation 3:lle, Xbox 360:lle ja 4. joulukuuta Windowsille. Colin McRae: DiRT 2 on seuraaja pelille Colin McRae: Dirt. 

Pelissä on viisi pelityyppiä, Ralli, Rallicross, 'Trailblazer,' 'Land Rush' ja 'Raid', sekä yli 70 erikoiskoetta yhdeksässä eri maassa. Pelin alussa pelaaja saa Colin McRaen vanhan Subarun jolla pelaajan täytyy aloittaa uransa kehitys. Pelissä on monia eri maita ja ratoja. Pelin seuraaja on toukokuussa 2011 julkaistu Dirt 3.

## Aiheesta muualla
* Virallinen sivusto
Etelänkynsisammal

**Etelänkynsisammal** (*Dicranum tauricum*) on sammallaji. Etelänkynsisammal on alueellisesti uhanalainen ja se täyttää silmälläpidettävien kriteerit. Laji muistuttaa katkokynsisammalta (*Dicranum viride*).

## Levinneisyys

Etelänkynsisammalta kasvaa pohjoisella pallonpuoliskolla lauhkealla vyöhykkeellä mereisillä alueilla. Suomessa sitä on tavattu Ahvenanmaalla, Varsinais-Suomessa ja Uudellamaalla.

## Elinympäristö

Etelänkynsisammal kasvaa vanhoissa metsissä lahopuulla, joskus myös puiden rungoilla tai kallioilla.

## Lähteet

## Aiheesta muualla
*ITIS: Dicranum tauricum
Ferdinando Gentile

**Ferdinando "Nando" Gentile** (s. 1. tammikuuta 1967, Tuoro) on italialainen entinen koripalloilija. Kaudella 2009–2010 hän toimi Lottomatica Roman päävalmentajana, mutta erosi joulukuussa 2009. Hän siirtyi seuran päävalmentajaksi vuoden 2008 loppupuolella. Lottomatican lisäksi hän on toiminut Andrea Costa Imolan päävalmentajana. 

## Lähteet

## Aiheesta muualla
*Euroliigan valmentajaprofiili 
*Legabasketin valmentajaprofiili  
*Legabasketin pelaajaprofiili
Robin Hood: The Legend of Sherwood

**Robin Hood: The Legend of Sherwood** on Spellbound Entertainmentin kehittämä ja Strategy Firstin julkaisema reaaliaikainen taktiikkapeli. Peli on julkaistu vuonna 2002. 

## Pelaaminen
Pelissä pelaaja hallitsee kerrallaan yhdestä viiteen hahmoa, joista jokaisella on kolme usein erilaista toimintoa, kuten jousella ampuminen, tajuttomaksi lyöminen ja lukkojen tiirikoiminen. Peli perustuu Robin Hoodin tarinoihin.

## Vastaanotto
Peli sai GameSpotin arvostelussa arvosanaksi 8.6/10.

## Lähteet

## Aiheesta muualla
*
Dimítrios Golémis

**Dimítrios P. Golémis** (; 15. marraskuuta 1874 Lefkas &ndash; 9. tammikuuta 1941) oli kreikkalainen yleisurheilija ja olympiamitalisti, joka kilpaili keskimatkojen juoksuissa. Ateenan olympialaisissa 1896 hän voitti pronssia 800 metrin juoksussa ja sijoittui kuudenneksi 1 500 metrillä.

## Lähteet
Kerry Weaver

**Kerry Weaver** on kuvitteellinen hahmo yhdysvaltalaisessa sairaalasarjassa *[[Teho-osasto (televisiosarja)|Teho-osasto]]*. Hahmo tuli mukaan sarjaan toisella tuotantokaudella ja lähti kolmannentoista kauden aikana. Weaver tuli sarjassa tunnetuksi kunnianhimostaan ja nopeasta uralla etenemisestään. Hänellä on Henry-niminen poika suhteesta palomies Sandy Lopezin kanssa.